БЕЙІМДІ БАСҚАРУ

Қозғалыс қарқындылығының тәулік бойынша өзгеріп тұруы цикл мен рұқсат ету сигналдарының  ұзақтылығын өзгертуді талап етеді. Олай болмаған жағдайда көлік құралдарының кідірісі өседі. Көпжоспарлы қатаң басқару кідірістерді азайтады, бырақ ол тиімді болып табылмайды. Ол қиылысқа келып қалған автомобильдер ішіндегі қысқауақыттық кездейсоқ өзгерістерді қамтамасыз ете алмайды. 

Басқарудың көрсеткіштері қарқындылықтың тәуліктік, сондай ақ бір уақыттағы өзгерістерін ескеру қажет (қиылысқа кездейсоқ келген көлік құралдарын). Оны көлік құралдары мен кері байланысы бар, бейімді басқаруды енгізген кезде қамтамасыз етуге болады. Ол көлік ағынының көрсеткішері туралы үздіксіз ақпараттар беретін, қиылыс аймағында орналасқан көлік детекторларының көмегімен жүзеге асады. 

Осы ақпараттарды өңдеу тәсілдеріне байланысты бейімді басқарудың алгоритмдері үш топқа бөлінеді. 

1) Айталмыш циклдік реттеуде қиылыстың жағдайы туралы ақпараттар бойынша, бағдаршам сигналдарының ауысуын қамтамасыз ететін алгоритмдер.

2) Аталған уақытта қиылыс жағдайларының ақпараттық басқару көрсеткіштерін келесі кезге болжау ықтималдығы бойынша анықтауды қамтамасыз ететін статистикалық тиімділік алгоритмдері.

3) Кездейсоқ іздеу алгоритмдері. Тиімділік критериін талдаумен қатар, басқару көрсеткіштері кездейсоқ өзгереді. (Мысалы, кідірістер). Тиімділік критериі ең жоғарғы немесе ең аз шамасына жетсе, басқару тиімді болып саналады. 

Көлік ағынындағы үзілісті іздеу алгоритмдеріндегі негізгі басқару көрсеткіштері болып:

· Негізгі тактің ең аз ұзақтылығы; 

· негізгі тактің максимальді ұзақтылығы; 

· экипаждық уақыт (ағындағы үзілісті анықтайтын интервал).

· Бұл көрсеткіштер алдын ала есептеулермен шығарылады. Барлық қиылыстардың маңына көлік детекторларын орнатады. Олардың орнатылған жерінен тоқтау сызығына дейінгі автомобильдің жылдамдығына байланысты 30-50 м аралықтарында болады. 

Рұқсат ету сигналы қосылған кезде алдымен tжmin есептелінеді. Бұл уақыт рұқсат ету сигналын тосышыларға және көлік детекторларынан тоқтау сызығының аралығында тұрған көлік құралдарын өткізу үшін қажет. 

Сонымен қатар, tжmin жаяужүргіншілерге жүру бөлігінен өтуге мүмкіндік беру қажет (тым болмағанда өстік сызыққа дейін).

Егер tжmin уақыты біткенше детектор аумағында бірде-бір автомобиль пайда болмаса, сигнал рұқсат етуден тыйым салу сигналына ауысады, яғни келесі реттеу фазасына ауысады. Егер де, tжmin уақыты біткенше, детектор аумағында автомобиль пайдаболса, рұқсат ету сигналы tэк уақытына ұзартылады,. Ол осы автомобильге детектордан тоқтау сызығына дейін өтуге мүмкіндік береді.

Егер экипаж уақыты біткенше тағы да бір автомобиль пайда болса, tэк жаңа санағы басталады (ағындағы үзілістің болмауы). Сондықтан  tэк уақыты біткенге дейінгі келген әрбір автомобиль рұқсат ету сигналын ұзартады. Ал егер, автомобильдердің арасындағы уақыт аралығы tэк үлкен болса, рұқсат ету сигналы тыйым салуға ауысады. 

Аталған алгоритм фазалық айырылысу кезінде де және жеке бағыттық қозғалысты басқару кезінде де қолданылады. Фазалық басқару кезінде, негізгі такт осы фазадағы барлық бағыттарға бірдей болғандықтан, ол ұзартылады немесе tжmax мен шектеледі, үзіліс байқалмаса да. 

Осыдан басқарудың негізгі көрсеткіштеріне байланысты оны былай есептейді:

tжmin=3600no/Мн

мұндағы no – бір жолаққа жүктелген және тоқтау сызығы мен көлік детекторының арасында рұқсат ету сигналын тосып тұрған автомобильдердің саны (бақылаулардың нәтижесінде алынады). 

Мн – аталмыш фазадағы бір қозғалыс жолағына жүктелген қаныққа ағынының орташа мәні (жуық шамамен 3600/Мн 2 с тең деп алуға болады), бірл/сағ; немесе

tжmin=5+Впш1/Vпш

мұндағы Впш1 – жаяу жолдан қауіпсіздік алаңшасына дейінгі қашықтық немесе қарама-қарсы бағыттардағы ағындарды бөлу таңба сызығына дейін. 

Есептеулерде tжmin үлкен мәнін қабылдайды, ол 7-12 с аралығында болады. 

tжmax=(1,2 – 1,3)to Ұзақтылығы осы аралықта болады.

Мұндағы to – тәуліктің ең шыңындағы сағатындағы, қатаң басқару кезіне есептелген, аталған фазадағы негізгі тактің ұзақтылығы.

Экипаждық уақыт кезінде автомобиль детектордан тоқтау сызығына дейінгі аралықты өтіп үлгері қажет. Ол автомобильдің жылдамдығына байланысты, оны бақылаулар нәтижесінде анықтайды. Одан соң, автомобиль детектордан өткеннен кейін тоқтау сызығына дейін тұрақты жылдамдықпен қозғалады. Осыны ескере отырып экипажды уақыт

tэк=3,6 Sдт/vа

мұндағы Sдт – көлік детекторынан тоқтау сызығына дейінгі аралық, м.

vа –  қиылысқа жақындағандағы автомобильдің орташа жылдамдығы , км/сағ

tэк уақытын фазалық реттеудің барлық бағыттарына есептеу қажет және басқару көрсеткіші қылып алынған мәннің үлкенін қабылдау қажет. Негізінде  tэк уақыты 4-5 с аралығында болады. 

Ағындағы үзілісті іздеу алгоритмі қатаң басқарумен салыстырғанда кідірістерді 10-60 % дейін азайтады. 

